૧૪૨ રનનો ટાર્ગેટ મેળવવા મેદાનમાં ઊતરેલી સૌરાષ્ટ્ર લેઉવા પટેલની ટીમે ૧૦ ઓવરમાં ૭ વિકેટે ૧૨૪ રન કરીને સારી ફાઇટ આપી હતી અને ૧૭ રનથી એનો પરાજય થયો હતો. ૭ બાઉન્ડરીની મદદથી ૧૪ બૉલમાં ૩૦ રન કરનારો હિતેશ ભાયાણી ટૉપ-સ્કોરર રહ્યો હતો. ૧૩ બૉલમાં બે ફોર અને ૩ સિક્સર સાથે ૨૭ રન કરીને શૈલેશ મણિયા નૉટ આઉટ રહ્યો હતો. ઓપનર જનક સુતરિયાએ સરસ શરૂઆત અપાવીને ૧૩ બૉલમાં પાંચ ફોર અને એક સિક્સરની મદદથી ૨૬ રન કર્યા હતા. બોલિંગમાં કેતન ઠક્કર અને સ્નેહલ વિઠલાણીએ ત્રણ-ત્રણ વિકેટ લીધી હતી અને તેમણે બે ઓવરમાં અનુક્રમે ૨૪ અને ૨૧ રન આપ્યા હતા.